Skoolkinders beseer toe taxi teen muur bots | Nuus24
Johannesburg – Altesaam 18 skoolkinders is beseer, een van hulle ernstig, toe hul taxi teen ‘n skool in Kemptonpark, aan die Oos-Rand, se muur vasgery het, het paramedici gesê.Chris Botha van Netcare 911 sê die bestuurder het beheer oor die voertuig verloor, waarna die taxi teen die Chloorkop-laerskool se muur gebots het.Die beseerde kinders – tussen die ouderdom van agt en 12 – is na verskeie hospitale geneem.Die bestuurder is nie beseer nie.Volg Nuus24 op Twitter - SAPA Nadia Valvekens: Nuwe liefde ná 10 jaar
JY LEES NOU Nadia Valvekens: Nuwe liefde ná 10 jaar
Binneland Sub Judice se Pippa, gesels vir die eerste keer oor die verbrokkeling van haar verhouding van 10 jaar – en haar nuwe liefde wat die TV-kollig met haar deel
En sy het net daar vir hom gesê sy dink hul paaie moet skei. Nadia onthou nog sy afwysing: "Jy besef seker dit gaan moeilik wees om weer van vooraf ’n verhouding te begin." Maar skaars ses maande nadat hulle uitmekaar is, het Nadia weer liefde gevind – by niemand anders nie as Karl Thaning, die sjarmante plastiese chirurg dr. Nathan Richards in Binneland Sub Judice.
"Toe ons die eerste keer ontmoet het, het Nadia pas haar vorige verhouding beëindig. Ons was kollegas by Binnelanders en ek het hard probeer om my gevoelens vir haar te ignoreer. Ek het gedink dit sou moeilik wees om saam te werk en 'n verhouding te hê. Maar sy't so 'n wonderlike lag en sy's pret.
"Ek wil nou nie cliché-agtig klink nie, maar sy het die mooiste oë. Ons het albei ons gevoelens op die agtergrond geskuif, maar ons het net te veel van mekaar gehou. Toe gebeur die lewe: Ons het 'n verhoudig begin. Ek is mal oor hoe gemaklik sy in haar vel is en hoe ernstig sy haar werk as aktrise opneem. Dít is een van die dinge wat ons gemeen het.
"Een van die groot lekkertes is om op 'n Sondagoggend saam koerant te lees en daarna te gesels oor wat in die wêreld aangaan. En ja, ons gesels lekker. Ek glo dit is wat nodig is in 'n verhouding: Jy moet oor alles kan praat. Ek probeer om vir haar te sê hoe ek voel al laat dit my dalk minder na 'n man lyk as ek emosionele dinge deel.
"Ek het een oggend wakker geword - ek kan nie eens presies onthou wanneer nie - en besef my verhouding met Nadia is ernstig en dat ons 'n pad saam gaan loop."
Dié nuwe romanse het haar onkant gevang. "Omdat ons saam werk en ook gemeenskaplike vriende het, was ons gereeld in mekaar se geselskap. Ons het baie gepraat en die verhouding het net gebeur. Voor ek my oë kon uitvee, het ek gevoelens vir hom gehad."
Hulle is al vier maande ’n paartjie en in dié stadium pla dit nie dat hulle saam werk nie. "Ons is albei professionele akteurs en ons sal nie toelaat dat ons persoonlike lewe by ons werk inmeng nie."
Dit help dat Karl ook ’n akteur is, sê Nadia.
“Hy verstaan wat dit vereis en beteken. Dít maak ons verhouding makliker.” Hulle is albei lief vir lees, teater, fliek en saam met vriende kuier.
"Ek het besluit om nie bang te wees vir seerkry...
en om weer met ’n verhouding te begin nie. Vrees kan jou grootste vyand wees. Soms wag daar iets wonderliks op jou as jy ’n kans vat. Ek weet nie hoe lank my verhouding met Karl gaan hou nie, maar tans voel dit fantasties. Daar’s nie ’n waarborg vir verhoudings nie. Die beste wat jy kan doen, is om alles te gee.”
Die tien jaar dat sy en haar vorige kêrel saam was, was ’n belangrike lewenservaring, sê Nadia.
Dis vir haar moeilik om oop te maak daaroor, want elke saak het twee kante en albei mense dra skuld aan die verbrokkeling. Sy kan net namens haarself praat. Sy het hom in haar matriekjaar in Pretoria ontmoet. Hy’t destyds in Engeland gewerk en sy het daar vir hom gaan kuier. Met sy terugkeer het die verhouding
Hy moes my met die land deel. Ek het baie aandag van die publiek gekry, maar ek het tog ook behoefte aan sy aandag gehad. - Nadia oor haar vorige kêrel.
in alle erns begin. Nadia was aangetrokke tot sy spontane persoonlikheid, sy vrygeestigheid en dat hy al oor die wêreld heen gereis het.
"Ons het dinge saam geniet, maar daar was van die begin af klein irritasies wat ek gedink het beter sou word soos ons ouer word.”" Hulle het twee eiendomme saam gekoop en saam ingetrek.
"Omdat ons albei uit gebroke huise kom, het ons aanklank by mekaar gevind. Ons wou iets moois skep wat vir ewig sou hou. En ons verhouding wás lank mooi.” Maar ná ’n paar jaar het dinge verander. Nadia het begin voel sy het meer emosionele ondersteuning nodig.
"Hy moes my met die land deel. Ek het baie aandag van die publiek gekry, maar ek het tog ook behoefte aan sy aandag gehad.” Nadia het ook nooit gevoel sy wil met haar kêrel trou nie. “Dít het al vir my gesê hy’s nie die man vir my nie, nie die een saam met wie ek gaan oud word nie.”
Ná agt jaar saam het sy vir die eerste keer uitgemaak. Maar toe besluit hulle tog om die verhouding nog ’n kans te gee. "Ek is ’n dromer. Ek wou gehad het dit móés werk." Kort daarna is hulle in een van sy kollegas se huis in Johannesburg deur rowers aangehou. Dit het hulle nader aan mekaar gebring. “Jy lê voor mekaar op die vloer en waardeer wat jy in die ander het. Maar dinge was steeds nie reg tussen ons nie.” Hulle het al hoe meer oor nietighede baklei en het gesukkel om in mekaar se ruimte te wees. Hulle was heeltyd geïrriteerd. "Dit was scary om te dink ons het op ’n tyd die beste in mekaar uitgebring. Ek wou nie meer huis toe gaan nie. Ek het op ’n punt gekom waar ek so moeg was dat ek nie krag gehad het om vir die verhouding te baklei nie.” Nadia het gewag vir haar kêrel om die verhouding te beëindig, maar hy het nie. Die aand van hul herdenking het iets in haar gebreek en sy het vir hom gesê dis verby.
"Hoewel ek vreesbevange was om die verhouding te verbreek het ek êrens die krag gekry om dit te doen. Ek het geweet dit gaan my nie doodmaak nie. Dinge moenie net oukei wees nie – dit moet great wees. Jy moet die beste uit die lewekry, nie tweede beste nie.
Nadia het vir ’n ruk daarna magteloos gevoel. Sy was nie gewoond daaraan om alleen te wees nie.
Sy het haarself ’n paar keer afgevra of sy nie haar 20’s vermors het nie.
“Ek dink dit was ’n normale vraag. Ek het gevoel ek het misluk omdat ek so lank in ’n verhouding gebly het wat nie gewerk het nie. Maar ek is nie spyt daaroor nie, want ek het baie geleer en daar wás gelukkige tye saam met iemand met mooi eienskappe. Hy’s kreatief en sal sommer sy tromme by ’n partytjie uithaal en mense vermaak. Of hy sal in die middel van die nag opstaan en sy vriend langs die pad gaan help. Dis iets om te bewonder – dat iemand so onselfsugtig kan gee. Ek dink nie ek gee altyd so vrylik nie en dit was ’n eienskap van hom wat ek prober aanleer het. Ek hoop ons kan eendag weer vriende wees.” Verhoudings moet opbouend wees, sê Nadia.
“Paartjies het ’n geneigdheid om mekaar se karakter aan te val as hulle baklei. As jy argumenteer, moet jy by die probleem hou. Om te baklei beteken nie ek hou nie van jou nie. Dit beteken net ek stem nie saam met dit wat jy gedoen het nie.” Hoewel teenoorgesteldes aangetrokke kan wees tot mekaar, is dit belangrik dat julle sekere belangstellings moet deel, meen sy. “Julle moet dieselfde dinge uit die lewe soek. Een groot les wat ek geleer het, is dat mense nie verander nie. As iemand op ’n sekere manier op iets reageer, gaan dit altyd so wees.” Sy weet steeds nie of sy ooit sal trou nie. “Ek dink ek is skepties oor die huwelik omdat my ouers geskei is. Ek wil nooit deur ’n egskeiding gaan nie.